Diari Oficial de la Generalitat Valenciana


Sumari del DOGV 7793, del 30-05-2016 (2016/3374)

RESOLUCIÓ de 20 d'abril de 2016, de la Conselleria d'Educació, Investigació, Cultura i Esport, per la qual s'implanten ensenyaments en el Conservatori Professional de Música Guitarrista José Tomás d'Alacant.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3374


Data del document
:   20-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 d'abril de 2016, de la Conselleria d'Educació, Investigació, Cultura i Esport, per la qual s'implanten ensenyaments en el Conservatori Professional de Música Guitarrista José Tomás d'Alacant. [2016/3374]  
La Federació Alacantina de Plectre Mar i Muntanya, remet escrit on comunica l'interés a cursar els estudis de pua de molts músics, membres de la dita federació.  
Així mateix, la direcció del Conservatori Professional de Música Guitarrista José Tomás d'Alacant va sol·licitar la implantació dels ensenyaments esmentats entre el gran interés manifestat per la Federació Alacantina de Pols i Pua, important col·lectiu cultural i educatiu que agrupa 19 orquestres amb 280 instrumentistes de llaüt, mandolina i bandúrria.  
La Inspecció Educativa ha emés un informe en què s'assenyala que hi ha demanda social d'aquests ensenyaments i que aquests no s'ofereixen en altres centres.  
El Servici de Planificació Educativa, de la Direcció General de Política Educativa, ha efectuat un informe proposta per a la implantació dels ensenyaments esmentats.  
El Decret 158/2007, de 21 de setembre, del Consell, estableix el currículum dels ensenyaments professionals de Música i regula l'accés a aquests ensenyaments (DOCV 25.09.2007) i l'Ordre 64/3013, de 21 de juny, de la Conselleria d'Educació, Cultura i Esport desenvolupa l'horari del currículum i determina les proves d'accés de l'especialitat d'instruments de pua (DOCV 25.06.2013).  
Vista la proposta del director general de Centres i Personal Docent, de conformitat amb la mateixa, i el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell i en virtut de la delegació establida en la Resolució de 26 de març de 2013, resolc:  
  
  
Primer  
S'implanten en el Conservatori Professional de Música Guitarrista José Tomás d'Alacant, codi 11630665, els ensenyaments professionals de l'especialitat d'instrument de pua.  
  
Segon  
En el primer curs d'implantació s'oferiran els tres primers cursos de les esmentades ensenyances. Els restants s'efectuaran curs a curs.  
  
  
Tercer  
La present resolució s'inscriurà en el Registre de Centres Docents de la Comunitat Valenciana.  
  
Quart  
S'autoritza els distints òrgans directius de la conselleria competent en matèria d'Educació perquè, en l'àmbit de les seues competències respectives, adopten les mesures necessàries per a l'aplicació del que disposa la present resolució.  
  
Quint  
Aquesta resolució produirà efecte a partir del curs escolar següent a la seua publicació en el Diari Oficial de la Comunitat Valenciana.  
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar-hi directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà a la seua publicació.  
  
València, 20 d'abril de 2016.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.